Sarin

Sarin (vaan de oetvinders Schrader, Ambros, Rüdiger, Linde) is d'n triviale naom vaan methylfluorfosfonzoerisopropylester (C4H10FO2P), 'ne zenuwgaas dee in 1939 in nazi-Duitsland woort oontwikkeld. Waor 't oersprunkelek gemeind es insekteverdelger, in de lèste oorlogsjaore gebruukde 't Duits leger 't es gifgaas in de sjemische oorlogsveuring. In d'n Kawwen Oorlog lagte zoewel de VS es de Sovjet-Unie groete kwantiteite aon, die ze neet gebruukde. Wel woort 't ingezat in 't Chili vaan Augusto Pinochet (tege politieke tegestanders), in 't Irak vaan Saddam Hoessein (tege de Koerde) en door de Ōmu Shinrikyō-sekte bij häör aonsleeg in de jaore 1990. De gifgaasaonval in Syrië in 2013 zouw ouch mèt sarin zien gedoon.CNN - Kerry: 'Signatures of sarin' found in Syria

Rifferenties

Categorie:Zuver sjtoffe